CELEX: 62013CN0459
Language: fi
Date: 2013-08-19 00:00:00
Title: Asia C-459/13: Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 19.8.2013 — Milica Široká v. Úrad verejného zdravotníctva Slovenskej republiky

23.11.2013   
            
            
               FI
            
            
               Euroopan unionin virallinen lehti
            
            
               C 344/44
            
         Ennakkoratkaisupyyntö, jonka Najvyšší súd Slovenskej republiky (Slovakia) on esittänyt 19.8.2013 — Milica Široká v. Úrad verejného zdravotníctva Slovenskej republiky
   (Asia C-459/13)
   2013/C 344/75
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Najvyšší súd Slovenskej republiky
   
      Pääasian asianosaiset
   
   
      Valittaja: Milica Široká
   
      Vastapuoli: Úrad verejného zdravotníctva Slovenskej republiky
   
      Ennakkoratkaisukysymykset
   
   
               1)
            
            
               Onko Euroopan unionin perusoikeuskirjan 35 artiklaa tulkittava eurooppalaisen oikeusperinteen mukaisesti siten, että jokaisella kyseisen oikeuden haltijalla on oikeus valita, hyödyntääkö hän ennalta ehkäisevää terveydenhoitoa ja sairaanhoitoa vai kieltäytyykö niistä, riippumatta kansallisessa lainsäädännössä ja kansallisissa käytännöissä vahvistetuista pakollisista ehdoista, vai estääkö Euroopan kansalaisten terveyden suojelun korkeaa tasoa koskeva yleinen etu yksilöä tekemästä tällaista valintaa?
            
         
               2)
            
            
               Onko Euroopan unionin toiminnasta tehdyn sopimuksen 168 artiklaa, etenkin sen 1 kohtaa ja 4 kohdan c alakohtaa, tulkittava siten, että ihmisten sairauksien ja tautien ehkäisemistä sekä fyysistä ja mielenterveyttä vaarantavien tekijöiden torjuntaa koskeva unionin tavoite on esteenä sille, että Euroopan kansalainen kieltäytyy niin sanotuista pakollisista rokotuksista, koska tällainen toiminta uhkaa kansanterveyttä?
            
         
               3)
            
            
               Onko Euroopan unionin perusoikeuskirjan 33 artiklan ja yhteisestä valtiosääntöperinteestä johtuvaa yhdistävää periaatetta koskevan Euroopan unionista tehdyn sopimuksen 6 artiklan 3 kohdan mukaan vanhempainvastuu, jonka perusteella vanhemmat vastaavat alaikäisille lapsilleen annettavasta hoidosta, etusijalla terveydensuojelua koskevaan yleiseen etuun nähden?